《答李丞用其韵 其一》
宋代·李新

四时秋色可春回，古锦囊空信短才。纸尾依随丞不负，天西穷短客何来。

顽云垂翼山碉暗，乔麦饶花雪岭开。投老播流情味恶，孤城移作望乡台。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。